Tárgy: Tájékoztatás CEEPUS kiutazói kiegészítő támogatásokról 2021/2022

Tisztelt Hallgató!

A Tempus Közalapítvány és a Miskolci Egyetem ezúton tájékoztatja Önt, hogy a CEEPUS programban a 2021/2022-es tanévben ösztöndíjat elnyert, Magyarországról kiutazó hallgatók a fogadó ország által biztosított havi ösztöndíjon felül kiegészítő támogatásra lehetnek jogosultak az alábbiak szerint.

**A jogosultság formai feltételei:**

* a fogadó ország nemzeti CEEPUS irodája által a 2021/2022-es tanévre megítélt ösztöndíj (a [www.ceepus.info](http://www.ceepus.info) pályázati rendszerben „Awarded”, „Accepted by applicant” vagy „Completed” státusz)
* 2022. január 1-én megvalósítás alatt lévő vagy ezt követően megvalósuló/megvalósult mobilitás
* a mobilitásnak legkésőbb 2022. augusztus 31-ig le kell zárulnia
* fizikai formában megvalósított mobilitás

**A kiutazói kiegészítő támogatások típusai:**

* **Utazási támogatás:** az átalánytámogatásra az alábbi országrátáknak megfelelően, mobilitásonként egyszer, alanyi jogon válhatnak jogosulttá a hallgatók azzal, hogy jelzik igényüket a hazai küldő intézménynek.

|  |  |
| --- | --- |
| Célország | Utazási támogatás |
|
| Albánia | 18.000 Ft |
| Ausztria | 6.000 Ft |
| Bosznia-Hercegovina | 18.000 Ft |
| Bulgária | 18.000 Ft |
| Csehország | 6.000 Ft |
| Észak-Macedónia | 18.000 Ft |
| Horvátország | 12.000 Ft |
| Koszovó | 18.000 Ft |
| Lengyelország | 18.000 Ft |
| Moldova | 18.000 Ft |
| Montenegró | 18.000 Ft |
| Románia | 12.000 Ft |
| Szerbia | 12.000 Ft |
| Szlovákia | 6.000 Ft |
| Szlovénia | 6.000 Ft |

* **Esélyegyenlőségi támogatás:** az egészségügyi, oktatási, kulturális, társadalmi, gazdasági vagy földrajzi akadályokkal küzdő kiutazó hallgatóknak nyújtandó átalánytámogatás időarányos, melynek alapja 30 000 Ft / a fogadó nemzeti iroda által megítélt ösztöndíjhónap, és külön pályázat benyújtásával válhatnak rá jogosulttá a hallgatók.

Amennyiben a formai szempontok alapján jogosult, és élni kíván a kiegészítő támogatás lehetőségével, kérem, hogy **az utazási támogatásra való igényét e-mailben jelezze az intézmény intézményi CEEPUS koordinátorának Körtesi Gyopár Tekla (****tekla.kortesi@uni-miskolc.hu** **) legkésőbb 2022.június 15.-ig**.

**Az esélyegyenlőségi pályázatot szintén az intézményi CEEPUS koordinátornak (tekla.kortesi@uni-miskolc.hu) kell benyújtani 2022.június 15.-ig.** A pályázattal kapcsolatos további információk (pályázati űrlap, adatkezelési tájékoztató, nyilatkozatok) elérhetők a Tempus Közalapítvány [honlapján](https://tka.hu/palyazatok/608/tamogatott-palyazoknak#1011).

A kiegészítő támogatást a küldő magyarországi felsőoktatási intézmény folyósítja. **Felhívom figyelmét, hogy a támogatásra kizárólag megvalósított (a** [**www.ceepus.info**](http://www.ceepus.info) **felületen „Completed” státuszú) mobilitás esetén jogosult, azaz, amennyiben a mobilitás nem valósul meg, de a kiegészítő támogatást előre megkapta, visszafizetési kötelezettsége keletkezik.**

Felmerülő kérdés esetén forduljon bizalommal az intézményi CEEPUS koordinátorhoz Körtesi Gyopár Tekla a tekla.kortesi@uni-miskolc.hu címen vagy a Tempus Közalapítványhoz a ceepus@tpf.hu címen.

Melléklet: Esélyegyenlőségi pályázati felhívás 2021/2022

Üdvözlettel

Körtesi Gyopár Tekla

intézményi CEEPUS koordinátor